দ্য আর্মারার'স হাউজ

***দ্য আর্মারার্স হাউস*** হল রোজমেরি সাটক্লিফের শিশুদের জন্য লেখা একটি ঐতিহাসিক উপন্যাস এবং এটি প্রথম প্রকাশিত হয় ১৯৫১ সালে।

এই উপন্যাসের মূলত রাজা অষ্টম হেনরির রাজত্বকালে লন্ডনে স্থাপিত। এটি সাটক্লিফের তৃতীয় বই, এবং তিনি এটিকে 'একটু বেশি সুখকর এবং একটু বেশি তৃপ্তিদায়ক' বলে স্বীকার করেছেন, যা তিনি তার 'শিক্ষানবিশ লেখার পর্যায়' হিসেবে উল্লেখ করেছেন।  'এবং সম্ভবত এই উপন্যাসকে তার পরবর্তী অধিকাংশ রচনাগুলির তুলনায় একটি সম্পূর্ণ শিশুতোষ উপন্যাস বলা অধিক প্রযোজ্য। যদিও ডলফিন সিগনেট রিং দ্বারা সংযুক্ত " ঈগল অফ দ্য নাইন্থ" সিরিজের সাথে এটি সম্পর্কিত নয়, এই উপন্যাসটিতে সাটক্লিফের গল্প বলার সময় ডলফিনের চিত্রকল্পের প্রথম ব্যবহার দেখানো হয়েছে।

## বিষয়বস্তু
গল্পটি আবর্তিত হয়েছে ট্যামসিন নামে দশ বছর বয়সী এক অনাথ মেয়েকে ঘিরে। সে বিডেফোর্ডের এক জাহাজ-মালিক মামার কাছে মানুষ হচ্ছে। পরে আরেক মামা, যিনি একজন তলোয়ার নির্মাতা বা বর্মকার এবং যে বাড়িটির নামে উপন্যাসটির নামকরণ হয়েছে সেই বাড়ির মালিক, তাকে লন্ডনে নিয়ে আসেন।
ট্যামসিনের গাত্রবর্ণ গাঢ়, যা তাকে আশ্রয় দেওয়া সম্পূর্ণ লালচুলের পরিবারের সঙ্গে স্পষ্ট বৈপরীত্য সৃষ্টি করে; এতে সাটক্লিফের লেখায় বারবার ফিরে আসা বহিরাগত, অন্তর্ভুক্তি, লালচুল, এবং আলো ও অন্ধকারের দ্বন্দ্বের বিষয়গুলি ফুটে ওঠে। সে তার ওয়েস্ট কান্ট্রির জীবনের জন্য খুব কাতর থাকে, তবে ধীরে ধীরে লন্ডন শহরের জীবন ও বড় একটি পরিবারের অংশ হয়ে ওঠার সঙ্গে মানিয়ে নেয়। উপন্যাসজুড়ে সে মে ডে-তে মরিস নৃত্যশিল্পীদের দেখে; চিপসাইডের বাজার, বিলিংসগেট মাছের বাজার এবং ডেপ্টফোর্ডের রয়্যাল ডকইয়ার্ড পরিদর্শন করে। সে রাজা অষ্টম হেনরি ও তার তৎকালীন রানি অ্যান বোলিনকে থেমস নদী ধরে তাদের রাজকীয় নৌকায় যেতে দেখে, গ্রিনউইচের প্রাসাদ থেকে ওয়েস্টমিনস্টারের প্রাসাদে যাত্রাকালে। হ্যালোউইনের রাতে বাড়ির গৃহিণী তাদের ট্যাম লিনের কাহিনি শোনান, যা নিজের স্বপ্ন অনুসরণ করতে সংগ্রাম করা এক মেয়ের বিষয়টির সঙ্গে সমান্তরাল।
সে বন্দরে দাঁড়িয়ে বিশাল জাহাজগুলোকে দেখতে থাকে এবং নৌযাত্রার প্রতি তার গভীর আগ্রহ বারবার প্রকাশ পায়; এই আগ্রহটি সে বর্মকারের এক ছেলে পিয়ার্সের সঙ্গে ভাগ করে নেয়। পিয়ার্স ও ট্যামসিন দুজনেই পাল তুলে দূরে পাড়ি দেওয়া ও পৃথিবী অন্বেষণের স্বপ্ন দেখে, আবিষ্কারের যুগের পটভূমিতে রোমাঞ্চকর অভিযানের আকাঙ্ক্ষা নিয়ে। পিয়ার্স তার বাবার কাছে শিক্ষানবিশ হিসেবে বাঁধা থাকায় আটকে থাকে, আর ট্যামসিন আটকে থাকে শুধুমাত্র সে মেয়ে হওয়ার কারণে।
সবচেয়ে বড় ছেলে, যাকে ডুবে মারা গেছে বলে মনে করা হয়েছিল, বড়দিনের আগের রাতে পরিবারের কাছে ফিরে আসে, যখন তারা ঘরে বড়দিনের গান গাইছিল। এতে পিয়ার্স তার দায়বদ্ধতা থেকে মুক্ত হয় এবং আসন্ন বসন্তে জাহাজ-মালিক মামার সঙ্গে সমুদ্রে পাড়ি দেওয়ার জন্য তাকে স্বাগত জানানো হয়। ট্যামসিন আনন্দে আত্মহারা হয়ে যায়, কারণ পিয়ার্স তাকে প্রতিশ্রুতি দিয়েছে যে সে বড় হয়ে জাহাজের অধিনায়ক হলে তাকে সঙ্গে নিয়ে যাবে।
## ভাষা
গিলিয়ান ল্যাথে যেভাবে বর্ণনা করেছেন, উপন্যাসটিতে সাটক্লিফ যে ভাষা ব্যবহার করেছেন তা “১৯৫০-এর দশকের এক মধ্যবিত্ত ব্রিটিশ পরিবারের ভাষার সঙ্গেই সবচেয়ে বেশি সাদৃশ্যপূর্ণ। আর্কেইক শব্দাবলি … পরিচিত মূল্যবোধের পুনর্বলনের সঙ্গে ঐতিহাসিক রোমান্সের এক আবরণ যোগ করে।”

## গ্রহণযোগ্যতা
কির্কাস রিভিউস দ্য আর্মারার্‌স হাউস-কে “হেনরি সেভেন্থের সময়কার লন্ডনের এক প্রফুল্ল প্রতিচ্ছবি …” এবং “একটির পর একটি উচ্ছ্বাসপূর্ণ অভিযান” হিসেবে দেখেছে। পাশাপাশি তারা উল্লেখ করেছে যে “সি. ওয়াল্টার হজেসের আঁকা ছবিগুলো … গল্পগুলোর সঙ্গে সামঞ্জস্যপূর্ণ উষ্ণতায় সমৃদ্ধ।”

## তথ্যসূত্র

## বহিঃসংযোগ

* 

বিষয়শ্রেণী:ব্রিটিশ শিশুতোষ উপন্যাস
বিষয়শ্রেণী:শিশুতোষ ঐতিহাসিক উপন্যাস
বিষয়শ্রেণী:লন্ডনের পটভূমিতে উপন্যাস
বিষয়শ্রেণী:অক্সফোর্ড ইউনিভার্সিটি প্রেস দ্বারা প্রকাশিত বই